ಯಶವಂತಪುರ ಫ್ಲೈಓವರ್‌ನಿಂದ ಕೆಳಗೆ ಬಿದ್ದ ಟ್ರಕ್- ಕ್ಲೀನರ್ ಸಾವು

ಬೆಂಗಳೂರು: ಯಶವಂತಪುರ ಫ್ಲೈಓವರ್‌ನಿಂದ ಅಣಬೆ ತುಂಬಿದ್ದ ಟ್ರಕ್ ಕೆಳಗೆ ಬಿದ್ದು, ಕ್ಲೀನರ್ ಸ್ಥಳದಲ್ಲೇ ಮೃತಪಟ್ಟ ಘಟನೆ ಇಂದು ಬೆಳಗ್ಗೆ 5.30ರ ಸುಮಾರಿಗೆ ನಡೆದಿದೆ.

ಪುಣೆಯಿಂದ ಬೆಂಗಳೂರಿಗೆ ಟ್ರಕ್ ನಲ್ಲಿ ಅಣಬೆ ತರಲಾಗುತ್ತಿತ್ತು. ಯಶವಂತಪುರ ಫ್ಲೈಓವರ್‌ನಲ್ಲಿ ಲಾಂಗ್ ಕರ್ವ್ ಇರುವುದರಿಂದ ಟ್ರಕ್ ಕೆಳಗೆ ಬಿದ್ದಿದೆ. ಪರಿಣಾಮ ಕ್ಲೀನರ್ ಸ್ಥಳದಲ್ಲೇ ಮೃತಪಟ್ಟು, ಚಾಲಕನಿಗೆ ಗಂಭೀರ ಗಾಯವಾಗಿದೆ.

ಲಾಂಗ್ ಕರ್ವ್ ಇರುವುದರಿಂದ ಈ ಫ್ಲೈಓವರ್ ಮೇಲೆ ಪದೇ ಪದೇ ಈ ರೀತಿಯ ಅವಘಡಗಳು ನಡೆಯುತ್ತಲೇ ಇದೆ. ಕೆಲ ತಿಂಗಳ ಹಿಂದೆ ಕೋಳಿ ತುಂಬಿದ್ದ ಟೆಂಪೋ ಇದೇ ಫ್ಲೈಓವರ್‌ನಿಂದ ಕೆಳಗೆ ಬಿದ್ದಿತ್ತು.